Musikken på Shakespeares Teatre | Publimus\nRigtigt mange mennesker er blevet fortrolige med det elizabethanske teaters udseende pga. "Shakespeare's Globe" på Londons South Bank.\n1. Den moderne rekonstruktion af Shakespeare's Globe i London.\n2. Tilskuerrummet på Shakespeare's Globe i London.\nMange mennesker har tillige lært den spændende og anderledes skuespilstil at kende, som der kræves i disse udendørsteatre, hvor publikum sidder på flere sider rundt om scenen, og som man kan opleve i Shakespeare's Globe og f.eks. også (ganske vist indendørs) på Royal Shakespeare Companys nyligt ombyggede teater i Shakespeares fødeby Stratford-upon-Avon.\nDen engelske renæssancemusik1 er som sådan rigt overleveret og almindeligt kendt. Tidens musik havde et højt kunstnerisk niveau, og blandt dens hovedgenrer var lut- og virginalmusik, musik for consorts (herunder ikke mindst gambeensemblerne), solosange (de såkaldte ayres), italienske og engelske madrigaler samt kirkemusik, der pga. de voldsomme og gentagne religionsstridigheder udgør et noget broget billede. Hertil kommer masques, dvs. semisceniske og semiprofessionelle stykker/optog med musik, sang, dans, vers og dekorationer, der blev meget populære under James I, og som man derfor kan finde (i små formater) i de Shakespearestykker, der er skrevet på hans tid, f.eks. Henrik VIII.\nEt andet eksempel kan man finde i 5. akt af Et vintereventyr, hvor Paulina "vækker" statuen af Hermione til live med musik: "Music; awake her; strike!" Herefter følger så regianvisningen: "Music".\nSå er der også de korte musikstykker: Hos Shakespeare finder man utallige anvisninger på musikalske signaler. Det kan f.eks. være en fanfare (kaldet en "flourish" eller slet og ret "trumpets" eller – evt. med betydningsvarianter – en "sennet" eller "tucket"). En sådan ledsager en person af høj stand eller evt. en herold eller andre budbringere etc.\nDisse fanfarer optræder i hobetal hos Shakespeare og hans kolleger. Da scenen skifter fra England til det franske hof i 2. akt af Henrik V, lyder regianvisningen: "Flourish. Enter King Charles the Sixth of France, the Dauphin, the Constable, and the Dukes of Berri and Bourbon.” Der er også en "flourish", da de efter deres scene sammen med den engelske budbringer Exeter går ud igen ved aktens slutning.\nUndertiden er der specifikationer til fanfarerne: Da Anne Boleyn krones i 4. akt af Henrik VIII, begynder ceremonien med "trumpeters, who play a lively flourish " og slutter med "a great flourish of trumpets within".\nVi kan også lige tage et eksempel med en vis dansk relation, nemlig da kongen og følget ankommer til teaterforestillingen i Hamlet. Her lyder regianvisningen: "Sound a flourish".\nTidligere i samme skuespil venter Hamlet, Horatio og Marcellus udenfor, og ifølge regianvisningen hører man "A flourish of trumpets, and two pieces of ordnance goes off", dvs. en fanfare og to kanonsalutter (bag scenen). Hamlet forklarer de to andre om kongens fest indenfor på slottet: "And, as he drains his draughts of Rhenish down, / The kettle-drum and trumpet thus bray out / The triumph of his pledge."2\nPå samme måde er horn ensbetydende med jægere, og i 4. akt af En skærsommernatsdrøm befaler Theseus, at de to sovende par i skoven skal vækkes: "Go bid the huntsmen wake them with their horns."\nShakespeare bruger også musikbegreber til at karakterisere personer. Benedick i Stor ståhej for ingenting synes, at den unge, forelskede Claudio er latterlig. Han opremser i 2. akt en masse situationer før og efter Claudios forelskelse, og her sætter han også militærmusik overfor dansemusik: "I have known when there was no music with him but the drum and the fife, and now had he rather hear the tabor and the pipe."3\nEfter samme model bekender Bertram i 3. akt af Når enden er god sig til militærlivet, og han hilser krigsguden Mars, "and I shall prove / A lover of thy drum, hater of love."\nHos Shakespeare er der også et stort antal sange, hvoraf de fleste findes i komedierne4 , og som tematisk dækker et bredt spektrum af emner. Mange af sangenes tekster er blevet meget kendte og elskede.\nEn af de mest kendte sange fra Shakespeares stykker er "It was a lover and his lass" fra 5. akt af Som man behager. (Den er såmænd så kendt, at den har fundet vej til 18. udgave af vores Højskolesangbog.)\nSangen synges af to pager (dvs. to langtfra primære roller) før den sidste scene. Handlingsmæssigt har den dejlige sang ingen betydning, men den giver et kort ophold, før den alt-opklarende sidste scene (og den giver muligvis også tid til nogle kostumeskift). Melodien, som er en af de meget få overleverede sange fra Shakespeares stykker, findes i Thomas Morleys The First Booke of Ayres. Or Little Short Songs, to Sing and Play to the Lute fra år 1600.5\nI det musikrige stykke Helligtrekongers Aften synger klovnen/narren Feste sangene "Oh mistress mine" og "When that I was and a little tiny boy" og muligvis også "Come away, come away, death", der alle er blevet "hits". Til de to sidstnævnte er der er ikke overleveret musik fra Shakespeares tid, men "O mistress mine" kan man delvist rekonstruere.\nSangene i skuespillene synges ofte af personer af lavere stand og af ikke-primære roller, som f.eks. klovne/narre eller tjenestefolk6 og man har drøftet, om den/de akkompagnerende musiker(e) har været en del af forestillingen, eller om akkompagnementet har været for sig, altså fysisk været for sig selv. Begge dele er muligt; det ene behøver ikke at udelukke det andet (heller ikke inden for en og samme forestilling), og mht. det teaterpraktiske fungerer begge dele fint.\nNogle gange er der også udtrykkeligt musikere på scenen som f.eks. i Romeo og Julies 5. akt, hvor prins Paris har tre hyrede musikere med sig, da han skal hente sin brud, Julie, og hvor musikerne endda har fået en del replikker og er blevet udstyret med musikrelaterede navne. Spille gør musikerne nu kun ude bag ved (regianvisning: "Music plays within") for at angive, at Paris er på vej, for da Paris og musikerne kommer ind i Julies værelse, ser de den "døde" Julie, og så bliver der naturligvis ikke spillet musik.\nKlovnes vanlige instrumenter, også i teaterstykkerne, var "tabor and pipe", dvs. en mindre tromme og en fløjte7 , som de selv spillede på – på samme tid. Dette er en af datidens berømte skuespiller-klovne, Richard Tarlton, der skal have være Elizabeth I's yndlingsklovn, og som her ses med tabor and pipe:\nHvad med opvarmningsmusik? I vores auditivt overlæssede verden kan det være svært for mange at forestille sig, at der ikke har været underholdende musik før teaterstykkets begyndelse, mens den særdeles brogede forsamling af tilskuere indfandt sig i teatrene, men man ved ikke noget det. Hos drengekompagnierne8 har der typisk været mere musik (og muligvis også mere forfinet musik i overensstemmelse med deres mere forfinede opførelser), og man har en berømt udtalelse fra en tysk gæst i 1602, der fortæller, at der var en hel times musik i indendørsteatret Blackfriars, før skuespillet begyndte.\nMan mener også, at der i Blackfriars var musik mellem akterne9 , og i et stykke som Beaumonts The Knight of the Burning Pestle er der i hvert fald foreskrevet dans og musik mellem akterne.\nEfter stykket har der imidlertid ofte været dans og musik – men uden forbindelse til det forudgående drama. Det var nemlig gængs på nogle teatre, at der efter skuespillet var såkaldte jigs10 , hvilket var små, ekstra teaterstykker med (ofte uanstændige) sange og med dans, udført af de komiske figurer. Selv efter tragedier som Julius Cæsar kunne der være en jig, hvilket vi ved fra en schweizisk turist, der besøgte The Globe i september 1599.\nKomedien Stor ståhej for ingenting ender godt efter de meget alvorlige forviklinger. Den tidligere afbrudte vielsesceremoni kan tages op igen, nu forøget med et ekstra brudepar, nemlig Beatrice og Benedick, og for at bortfeje det skete – for at "lighten our own hearts and our wives' heels" foreslår Benedick en dans. Det bliver endnu mere nødvendigt, da en budbringer fortæller, at det ondes anstifter, Sir John, er taget til fange. Hans straf udsætter Benedick til dagen efter, og han slutter dialogen med opfordringen "Strike up, pipers". Regianvisningen foreskriver en "Dance". Skuespillet afsluttes altså ikke med ord, men med en dans – harmonien og fællesskabet genskabes i musikken og dansen.\nBåde Oberon og Titania instruerer alferne i sangen og dansen. Oberon befaler: "Every elf and fairy sprite / Hop as light as bird from brier, / And this ditty after me / Sing, and dance it trippingly."11 Og Titania forklarer herefter: "First rehearse your song by rote, / To each word a warbling note. / Hand in hand with fairy grace / Will we sing and bless this place."12\nDet bliver drøftet, hvor musikerne rent fysisk har siddet i det elizabethanske teater. Man ved, at der har været noget, der hed "music room", men det er ikke 100 % sikkert, hvor det har befundet sig. Det lader til at have været således, at musikken i begyndelsen af den periode, vi har med at gøre her, blev spillet "within", dvs. indefra, og dette kan meget vel have været inde fra skuespillernes garderoberum, det såkaldte "tiring house", eller musikken kan have været spillet bag et forhæng på en af teatrenes balkoner. Senere i perioden kommer musikken fra "above", dvs. ovenfra, og det kan kun betyde balkonen over scenen. De sidste ord er nu ikke sagt i denne diskussion.\nDet synes – i hvert fald for os i dag – at være logisk at placere musikerne på galleriet lige over scenen. At der kan anvendes andre placeringer – også som dramatisk effekt – turde være indlysende, men galleriet over scenen giver nu netop en god akustik og en god og tæt forbindelse til de agerende. I Shakespeare's Globe vælger man ofte at placere musikerne på denne balkon over scenen, som man kan se på nedenstående billede af fremkaldelser efter en opførelse af En Skærsommernatsdrøm.\n5. En Skærsommernatsdrøm på Shakespeare's Globe.\nBalkonerne over scenen havde under alle omstændigheder yderligere en funktion, nemlig som tilskuerrum for de fineste gæster, "the lord's rooms", hvilket også ses tydeligt på Swan-tegningen, hvor man kan se mennesker på balkonerne. De fleste mener faktisk i dag, at alle de personer, man kan se på balkonerne over scenen, er tilskuere, dvs. at der ikke er musikere iblandt dem, men heller ikke dette spørgsmål er helt afklaret.\nI sidste del af Shakespeares karriere vandt de indendørs opførelser i London frem, og i disse indendørs teatre har der været mulighed for en mere hyppig brug af musik, hvilket direkte kan aflæses i hans senere stykker som f.eks. Stormen samt i hans kollegers stykker. At disse teaterrum13 for det første er mindre og for det andet er indendørs, dvs. i et lukket rum, har også medført et andet instrumentarium. Nogle instrumenter, som f.eks. strygere, kunne nu høres, og andre instrumenter, især messingblæsere, blev mindre brugt eller slet ikke anvendt pga. lydstyrken. Et vældig godt eksempel herpå er en regibemærkning i Titus Andronicus 5. akt, 3. scene, hvor Titus kommer ind, og hvor der i kvartudgaven fra 1594 står "Trumpets sounding", mens der i den senere folioudgave fra 162314 står "Hoboyes", dvs. skalmejer. Noget tilsvarende kan man finde før begyndelsen af teaterforestillingen i Hamlet, hvor der i 1604-kvartudgivelsen foreskrives trompeter, mens der i folioudgaven fra 1623 foreskrives skalmejer.\nDer blev naturligvis ikke udelukkende spillet skuespil i de store, "rigtige" teaterbygninger i London. Der fandt også opførelser sted for et mere udsøgt publikum i f.eks. de rummelige halls i Londons Inns of Court-distrikt, herunder den storslåede den dag i dag bevarede Middle Temple Hall (bygget 1562-1573), hvor man på billedet tydeligt kan se dørene, der kan bruges til scenegangen og et musikergalleri ovenover.\nDer var selvfølgelig ikke nødvendigvis en musikerbalkon i herregårdene. I Chastleton House fra 1612, dvs. fra James I's tid, er der to praktikable døre, men ingen balkon, som musikerne har kunnet sidde på, så de må have siddet/stået et andet sted, når og hvis man har brugt salen som teaterrum (eks. 9).\nEfter hans forklaring kommer musikerne (jfr. regibemærkningen), og de spiller, og den klingende musik får Lorenzo til at fortælle om musikkens magt. Han henviser også til Orfeus-myten, og han slutter med det ofte citerede: "The man that hath no music in himself, / Nor is not mov'd with concord of sweet sounds, / Is fit for treasons, stratagems, and spoils. / The motions of his spirit are dull as night, / And his affections drak as Erebus. / Let no such man be trusted."15\n1I musikhistoriske sammenhænge betegner man fortsat perioden i England som renæssancemusik, mens litteratur- og teatervidenskaben foretrækker termen "Early Modern" for perioden.\n2“Og når han skyller sine drag af rhinskvin ned, skryder pauker og trompeter således om hans sejrrige skål.”\n3”Jeg husker den tid, da der ikke var anden musik i ham end trommer og piber, og nu vil han hellere høre små trommer og fløjter.”\n4Shakespeares værker deles – ikke uproblematisk - siden den berømte folio-udgivelse i 1623 som regel i komedier, tragedier og historiske skuespil.\n5Nogle mener, at sangen er skrevet før Shakespeares stykke, dvs. at han indlagde en kendt sang (og dermed ikke en sang af ham selv), ligesom f.eks. Ofelia, der synger stumper af kendte sange, eller Desdemona i Othello, der synger sin piletræssang.\n6I Francis Beaumonts komedie The Knight of the Burning Pestle er det dog en af hovedpersonerne, Old Merrythought, der driver alle til vanvid ved at synge den ene sang efter den anden.\n7Fløjter var på denne tid ikke tværfløjter med af blokfløjtefamilien eller beslægtede hermed.\n8Drengekompagnierne bestod hovedsageligt af – særdeles dygtige – elever/korister fra katedralskolerne, og de var derfor gode til både skuespil og musik. Drengekompagnierne var populære og var en stor konkurrent til voksenkompagnierne.\n9Shakespeare og hans kollegers skuespil var oprindeligt ikke inddelt i akter, men det blev de efterhånden – sandsynligvis affødt af det rent lavpraktiske, at man havde brug for pauser, hvor lysene kunne trimmes, når man fra dagslyset i de udendørs teatre rykkede ind i det kunstige lys i de indendørs teatre.\n10En jig findes også som musikalsk genrebetegnelse, hvor det er en livlig dans, dvs. noget andet end de jigs, der følger efter en forestilling.\n11”Hop, alle alfer og feer, så let som en fugl i busk, og syng og dans med lette fjed denne vise efter mig.”\n12”Øv først jeres sang udenad med en trillende tone til hvert ord. Hånd i hånd med alfe-ynde vil vi synge og velsigne dette sted.”\n13Da man begyndte at rekonstruere udendørsteatret Shakespeare's Globe fra Elizabeth I’s tid i London, gjorde man med det samme plads til senere også at kunne bygge et indendørs teater fra James I's tid, og dette lille teater blev indviet i 2014. Her er kun plads til 340 tilskuere i modsætning til Shakespeare's Globes 1400 (begge tal er stærkt modificerede i forhold til datiden pga. vores brandhensyn og større mennesker). Hvorvidt dette teater så rent faktisk kan illustrere et indendørs teater fra Shakespeares tid, er temmelig usikkert, og argumentationerne for indretningen af rummet har gennem årene været en svimlende slingrekurs. Men højst interessant er dette lille teater, Sam Wanamaker Playhouse, der er opkaldt efter initiativtageren til Globe-rekonstruktionen.\n14Den berømte First Folio, der i dag hører til blandt biblioteker og museers største skatte.\n15”Den mand, som ikke har musik i sig og ejheller bliver bevæget af søde klanges harmoni, er villig til bedrageri, vold og ran. Hans ånd bevæger sig i natmørke, og hans følelser er mørke som Erebos. Stol ikke på en sådan mand.”


Tilbehør til høreapparater - Mariannes Hørecenter Tilbehør til høreapparater - Mariannes Hørecenter\nTlbehør til høreapparater kan du købe hos Marianne's Hørecenter. Vi har forhandler mange produkter og tilbehør til dit høreapparat, som kan gøre oplevelsen og hverdagen med dit høreapprat lidt nemmere.\nDer er designet en lang række tilbehør, som er med til at forfine din høreoplevelse og brugen af dit høreapprat.\nNår du køber dit tilbehør hos os, så får du samtidig professionel rådgivning i, hvordan du skal benytte udstyret.\nDet er vigtigt, at du vedligeholder dine høreapparater. Lige så vigtigt er det, at du vedligeholder dem med de rigtige produkter.\nHos Marianne's Hørecenter kan du købe en lang række gode produkter til vedligehold. Og når du køber dine produkter hos os, så får du samtidig professionel rådgivning og vejledning i brugen af produkterne.\nSå kig forbi klinikken og lad os se, om vi kan finde nogle gode løsninger til dig.\nHos Mariannes Hørecenter kan du blandt andet købe en tv-boks, der forbedrer din TV-oplevelse. Vi tilbyder også fjernbetjeninger til dit høreapparat, så du lettere kan betjene dine apparater.\nKom forbi klinikken og hør mere om vores udvalg.\nBestil gratis batterier\nDu kan bestille gratis batterier til dit høreapparat. Alle kan bestille høreapparatsbatterier gratis i Danmark. Oticon har eneretten på udleveringen af batterier, derfor skal du selv bestille dem på deres hjemmeside.\nHvis du har vanskeligheder med at bestille dine batterier til høreapparatet, så står vi naturligvis klar med hjælp og vejledning.


Løkke venter med reform af én særlig årsag, mener analytiker - TV 2\nLøkke venter med reform af én særlig årsag, mener analytiker\n12. jan. 2019, 10:35\nLars Løkke vil ikke afsløre noget om regionernes fremtid\nI august var reform på trapperne. Det var den også i oktober. Nu lyder meldingen, at den kommer på onsdag.\nSiden foråret 2018 har statsminister Lars Løkke Rasmussen (V) luftet tanken om en sundhedsreform og en mulig nedlæggelse af Danmarks fem regioner.\nKnap et år senere er spørgsmålet om regionernes fremtid fortsat åbent efter et møde fredag i Venstres hovedbestyrelse, hvor medlemmerne var samlet for blandt andet at diskutere regionernes fremtid og den uro, der har været i partiets bagland.\nLad os nu se, om de når at blive færdige\nÅrsagen til, at regeringen endnu ikke har meldt noget konkret ud om regionernes fremtid, er ifølge TV 2s politiske analytiker Peter Lautrup-Larsen den simple, at sundhedsreformen, hvor en eventuel nedlæggelse af regionerne indgår, skal bruges som springbræt ind i valgkampen til det kommende folketingsvalg.\nValget skal afholdes senest 17. juni 2019, men mange eksperter mener, det bliver i marts.\nLøkke vil ikke afsløre nyt om regionernes fremtid\n- Sundhedsudspillet skal samle de borgerlige partier. Dansk Folkeparti skal lægge stemmer til, og så skal man helst sælge det som en stor nyskabelse, forklarer Peter Lautrup-Larsen.\nProblemer med timingen af lanceringen\nSocialdemokraterne er modstandere af at nedlægge regionerne, og ifølge Peter Lautrup-Larsen vil Lars Løkke Rasmussen derfor i en valgkamp kunne bruge udspillet til hænge Socialdemokraternes statsministerkandidat, Mette Frederiksen, ud.\n- Man skal kunne sige, at udspillet virkelig kan hjælpe i forhold til folkesygdomme som diabetes og KOL – og at man ikke får det, hvis Mette Frederiksen bliver statsminister, fordi hun så vil rulle det hele tilbage og i stedet ansætte nogle flere sygeplejersker. Altså den politiske diskussion, som vi allerede har hørt, siger Peter Lautrup-Larsen.\nHan forklarer desuden, at udspillet kunne være blevet lanceret i december, men at man i regeringen var bange for, at udspillet gik i glemmebogen.\n- Der var den risiko, at juleferien og nytårstaler ville betyde, at folk ville glemme det igen, og at den politiske sæson ville starte på en frisk i det nye år.\nIfølge Peter Lautrup-Larsen var der i tiden op til jul også udfordringer i forhold til timingen på grund af finansloven og beslutningen om et nyt udrejsecenter på Lindholm for afviste asylansøgere, der blev offentliggjort 30. november 2018.\n- Dansk Folkeparti ville have betragtet det som en fjendtlig handling, hvis de ikke havde fået den platform til at sælge deres politik og deres indflydelse, og hvis Lars Løkke Rasmussen var kommet løbende med en sundhedsreform og havde stjålet hele opmærksomheden, siger han.\n- Der er ikke indkaldt til pressemøde endnu\nOgså i august var meldingen, at sundhedsreformen var på trapperne. Og i statsministerens tale til Folketingets åbning 2. oktober lød det, at udspillet ville komme lige efter efterårsferien i uge 43.\nMen nu er den foreløbige melding ifølge Peter Lautrup-Larsens oplysninger, at udspillet vil blive præsenteret på onsdag.\n- Lad os nu se, om de når at blive færdige. Det er blevet sagt så mange gange, at nu kommer – om end ikke ulven – så sundhedsreformen, så lad os nu se. Der er ikke indkaldt til pressemøde endnu, siger Peter Lautrup-Larsen.\nLøkke gik i 2011 til valg på nedlægge regioner\nMens der har været uro internt i regeringspartiet Venstre, ønsker de øvrige regeringspartier De Konservative og Liberal Alliance samt regeringens støtteparti Dansk Folkeparti at nedlægge Danmarks fem regioner, som Lars Løkke Rasmussen selv var med til at oprette midt i 00’erne.\nRød blok efter Løkkes nytårstale: - Det var en flot tale, men...\nStatsministeren gik derefter i 2011 til valg på at nedlægge dem. Det skete ikke, da rød blok vandt regeringsmagten, og siden da har regionernes eksistens ikke for alvor været til debat.\nLars Løkke Rasmussen har bebudet, at der skal oprettes 21 såkaldte sundhedsfællesskaber omkring de såkaldte supersygehuse. De skal klare mindre komplicerede sygdomme og spare patienten for en tur på det nærmeste supersygehus.\nSocialdemokratiet går til valg på 1000 sygeplejersker ekstra\nFire ting du skal holde øje med i statsministerens tale


Om Cubus - Cubus\nVirksomheden ejes og drives af Søren Dandanell Parrot, bygningskonstruktør.\nCUBUS.nu tilbyder gennemtænkt og bæredygtig projektudvikling af boliger og erhverv udefra Cirkulær Økonomiske tankegang mht. materialevalget, byggeteknik, miljøansvar og socialansvarlighed.\nCirkulær Økonomi er ikke blot det nye sort, men en helhedsprincip og filosofi, der samler alle parametre til gavn for alle.\nDer drejer sig ikke blot om vedligeholdelsesfrie materiale, bæredygtighed mm, men om vore aftryk og påvirkning på vore omgivelser både teknisk mht materialeforbruget og det sociale aspekt…\nCUBUS.nu´s grundlæggende designprincip er energi- og funktionsoptimerede bolig- og byggeløsninger, som kan integreres i en diversitet af boligtyper.\nVi arbejder med cirkulære og bæredygtig projektudvikling og projekter sammen med interessante bygherre store som små, der matcher vore værdier.\nPrefab er en basis tankegang og procesmetode i projektudviklingen når det er muligt. Der tænkes i at skabe enkle, klare og funktionelle boligløsninger med udgangspunkt i innovative og bæredygtige byggeløsninger og materialer.\nCUBUS.nu´s bygningsdesign er baseret på byggetekniske og cirkulærøkonomiske bæredygtige løsninger, hvor vedvarende energi er en fast del af byggekonceptet, hvor bygningsintegration af solenergi er en fast del af projektudviklingen.\nAlle valgte materialer skal kunne indgå i en bæredygtig livscyklus og Cradle2Cradle paradigme er en grundlæggende element i CUBUS.nu´s arbejde.\nCUBUS.nu indgår gerne et tæt samarbejde med andre arkitektfirmaer gennem tværfaglige samarbejde med projektudvikling således at der kan tilbydes arkitektrådgivning til enhver type og størrelse projektefterspørgsel.\nCUBUS.nu´s grundprincip er at alle har ret til godt arkitetur!\nGenanvendelighed i bygningdesign\nCUBUS.nu er drives af Søren Dandanell PARROT, bygningskonstruktør med 24 års erfaring fra arkitekt og byggebranchen.\nVi tilbyder engageret rådgivning fra start til slut.\nAt bidrage med nytænkning indenfor energieffektive byggeløsninger og teknologier\nVi tilbyder et Cradle2Cradle boligkoncept med høj arkitektur standard.Det er tid til at skabe et nyt type hus hvor arkitektur og miljø er på høj niveau!\nVores mål er at levere et enkelt og bæredygtigt bygningsdesign uanset projekt og kunde uden at gå på kompromis med kvalitet og miljøet.\nUdviklingen i byggeri går nu meget stærk mht bæredygtighed, hvor Cradle2Cradle og DNGB nu mere og mere integreres i projekter. Derfor ønsker vi at være med som det forgangsfirma med Gazelle potentiale som introducerer Danmark til det første C2C baseret Typehus!\nCUBUS´s idé med CUBUSliving konceptet er at udvikle energipositive boliger med et positiv fodaftryk på vore omgivelse. Der er pt. kun meget få muligheder i det segment i udlandet og såvel som ikke eksisterende i Danmark.\nVores mål er energi positiv renovering og energipositive nybyggeri, baseret på Passivhus+ og Cradle2Cradle grundprinciperne! Der er meget stort interesse for solenergi og energioptimering , men det er den kompliceret proces og dyre løsninger, som bremser beslutningtagelsen hos kunder.\nVore byggekoncepter er baseret på et bredt samarbejde med dygtige rådgivere og håndværkerfirmaer, hvis mål er at tilbyde kvalitet til et rimelig budget.\nCUBUS.nu – Det seriøse bæredygtige alternativ til et fremtidssikret boligdesign\nSøren Dandanell PARROT\nBygningskonstruktør Horsens BTH 94\nKommunikation og presseansvarlig, ekstern\nMads Vang Christensen,\nÅen & Co Revision\nParrot Holding ivs\nHørsholm 79érs Erhvervsnetværk\nGlobal Network Helsingør\nVi samler Helsingør\nNext Generation Nordsjælland\n1. & 5 års gennemgang\nProjekter prissættes iht. kompleksitet og omfang.\nHonorar iht. gældende standard i DanskeARK\nFast honorar / timetakst\nIntromøde 1500 kr + moms (refunderes ifm. kontrakt)\nKonsulentydelser á 745 kr/time + moms*\nDataforordning / GDPR, CUBUS.NU\nDOKUMENT OM OPLYSNINGSPLIGT for CUBUS.nu maj 2018\nIfølge Lov om behandling af personoplysninger (Persondataloven/ GDPR), Direktivet 95/46/EC (Databeskyttelsesdirektivet) og Forordningen 2016/679 (EU-Databeskyttelsesforordningen) har du ret til at blive informeret pm, hvilke personlige oplysninger vi, CUBUS.nu Cvr 36.39.59.58, indsamler og behandler.\nPersonoplysninger er enhver form for informationer om en identificeret eller identificerbar fysisk person. Det vil sige, at det er alle former for oplysninger, der direkte eller indirekte kan knytte sig til en person, som fx navn, telefonnummer, mail og IP-adresser.\nNår vi indsamler personoplysninger om en kunde, sikrer vi altid, at dette sker på klar og tydelig måde, som du er bekendt med, hvilke former for oplysninger, der indsamles og hvorfor.\nOplysningerne behandles fortroligt og videregives ikke til vores samarbejdspartner (ingeniører, entreprenør og leverandør samt bank) uden kundens samtykke og kun hvis dette har et formål eller en offentlig myndighed, hvor dette er lovbestemt. Her fx byggeansøgning og byggesagsbehandling.\nMen henblik på at sikre kunden persondata behandles i overensstemmelse med lovgivningen er CUBUS.nu defineret som dataansvarlige, der indsamler kundens data til begrundet brug.\nHvis du har spørgsmål angående vilkår og tilsvarende, er du altid velkommen til at kontakte os.\nTel: 7174 3252\nNår du køber en ydelse hos CUBUS.nu eller browser på vores hjemmeside eller facebook -side, giver du samtykke til, at dine personlige oplysninger indsamles og du accepterer derved disse vilkår.\nDu har til enhver tid mulighed for at trække din samtykke tilbage ved at rette henvendelse til os pr. mail info@cubus.nu\nSåfremt du vælger at trække dit samtykke, skal du være opmærksom på,a t vi i visse tilfælde vil være berettiget til at forsætte behandlingen af dine oplysninger, selvom du trækker dit samtykke tilbage, og den behandling, som baseres på samtykket, udløbet.\nHovedsageligt behandler vi kundens oplysninger for at opfylde en aftale, som kunden er part i, og for at overholde en gældende lovgivning, herunder bogføringsloven, forsikring ifm byggesagen, garantiordninger iht. AB92, AB18.\nVi indsamler derfor personlige oplysninger på følgende måde:\nVed køb af en af vore ydelser (Arkitektrådgivning & Totalrådgivning)\nVed bestilling af ydelser og rådgivning\nVed tilmelding af nyhedsbrev mm.\nNår kunden interagerer med CUBUS.nu i form af mails, telefonisk.\nVed sagsoprettelse og projektaflevering iht. arkitekters ansvarsforhold iht. AB92/AB18 og ABR89/ABR18\nVi har ret til at opbevare kundeoplysninger i hele forsikringsperioden samt under hele garantiperioden.\nVi bruger herudover forbyggende sikkerhedsforanstaltninger af vores kontor i form af videoovervågning for at sikre vores tryghed og forebygge kriminalitet samt datasikkerhed af alle vore data.\nFormål med indsamling af personlige oplysnnger:\nVi bruger oplysninger, som vi indsamler til at drive vores virksomhed, levere den ydelse vi hyres til og udvikle kvaliteten af vores ydelser, således kunden kan føle sig tryg og sikre god rådgivning, når den handler hos CUBUS.nu.\nVed bestilling af brochurer\nNår kunden interagerer med CUBUS.nu i form af mails, telefonisk ifm. en sag.\nMarkedsføring på vores hjemmeside i form af kundeanmeldelser mm.\nNår kunden køber en ydelse hos CUBUS.nu, vil vi som udgangspunkt opbevare kundens personoplysninger iht. lovgivningen AB92/ AB18 samt ABR89/ ABR18, og i 5 år + hele den ansvarspådragende lovbestemt periode samt iht. bogføringsloven.\nOplysninger kan i visse tilfælde opbevares længere, hvis det menes nødvendigt for at overholde juridiske forpligtelser såsom rådgiveransvarsloven samt håndhæve vore aftaler.\nPersondata til tredje part.\nVi sælger, offentliggør eller viderebringer som udgangspunkt ikke dine oplysninger til en tredjerpart uden kundens samtykke , medmindre det er nødvendigt for at fuldføre en aftale eller transaktion og nødvendigt for at sikre overholdelse af gældende dansk lovgivning eller relevant lovgivning.\nFor at kunne opfylde eb aftale, vil det dog være nødvendigt at viderebringe kundens oplysninger til vores samarbejdspartnere for at kunne levere den anmodede ydelse til kunden.\nEndvidere kan kundens oplysninger blive overført til koncernforbundne selskaber.\nSom dataansvarlig er det vores ansvar at sikre, at dine personlige oplysninger ikke bliver misbrugt, og at vi stiller derfor høje krav til vores samarbejdspartnere, for at sikre os mod misbrug af oplysningerne.\nDer vil som udgangspunkt ikke blive truffet automatiske afgørelser i forbindelse med rådgivningsydelser. Når vi skal ansøge om byggesag eller oplyse kundens oplysninger til vores forsikringsselskab samt juridiske partnere vil der ske en automatiseret afgørelse.\nSom kunde hos CUBUS.nu kan man ved forespørgsel til info@cubus.dk få indsigt i, hvilke oplysninger vi har behandlet. Hvor de stammer fra, og hvad vi anvender dem til.\nKunden kan også få oplyst, hvor længe vi opbevarer og hvem, der modtager data om kunden. Adgangen kan dog være begrænset af hensyn til andre perseoners privatlivsbeskyttelse, forretningshemmeligheder og immaterielle rettigheder.\nHvis oplysningerne er forkerte, ufuldstændige eller irrelevante, har kunden ret til at få oplysningerne rettet eller slettet.\nKunden har mulighed for klage over vores behandling af deres oplysninger.\nBorgergade 28 5.sal\n44 rækkehuse for Domea Solrød m/ Vandkunsten


Pumpehuset - Page 8\n287 resultater - viser 141 - 160\nKonkurrence: Magrudergrind + Primitive Man Populær\nKonkurrencer 07. Marts 2016\nPalmesøndag i Pumpehuset står den på smadder, når Magrudergrind og Primitive Man kommer forbi.\nEn pose blandede bolsjer Populær\nKoncertanmeldelser 05. Marts 2016\nKun aftenens hovednavn formåede at spille et brag af en koncert. Des bedre Tesseract spillede, des tydeligere var det, hvor uerfarne The Contortionist stadig er.\nLidt nyt under solen Populær\nKoncertanmeldelser 10. Januar 2016\n+ Møl + Grusom + Oxx + Cruelty's Heart + Gaia\nBlastbeasts tredje udgave af The New Shit Showcase bød på god variation med nogle af Danmarks mest spændende undergrundsbands, selvom kke alle formåede at holde standarden.\nHouse of Franco #203 Populær\nArtikel 21. December 2015\nRutineret østrigsk dødsfest\nKoncertanmeldelser 13. December 2015\n+ Vital Remains\nDer var mest gang i pitten til Vital Remains, men det var Belphegors seje, solide og professionelle fremfærd, der alligevel tog flest kegler i Pumpehuset lørdag aften.\nChokerende comeback Populær\nKoncertanmeldelser 22. November 2015\nEfter sidste års fadæse i Amager Bio lå det ikke i kortene, at Cradle of Filth ville komme tilbage og give deres bedste koncert på dansk jord i ti år. Men briterne viste sig at have frisk blod på tanden.\nNæsten fortryllende fuldendt Populær\nKoncertanmeldelser 15. November 2015\nMed helt nyt og helt gammelt tog Moonspell Pumpehusets gæster med på en rituel rejse, der kun kiksede i forsøget på at være den fuldendte oplevelse på grund af svære lydforhold.\nTung prog med de ældste Populær\nKoncertanmeldelser 09. August 2015\n+ Mos Generator + The Order of Israfel\nOnsdag aften i Pumpehuset bød på tre bands. Line-uppet startede gennemsnitligt, men endte i klar amerikansk overlegenhed og publikums imponerede måben.\nKoncertanmeldelser 23. Juli 2015\nThe Ocean sejrede i sveddryppende medvind Populær\nKoncertanmeldelser 24. Maj 2015\nPå en varm majaften fik The Ocean Pumpehuset til at koge over i ekstase, mens supporten Redwood Hill igen imponerede live.\nKonkurrence: The Ocean Populær\nKonkurrencer 11. Maj 2015\nTorsdag d. 19. maj er der besøg i Pumpehuset af Tysklands fremmeste...post-hardcore? Postblack? The Ocean! Vi udlodder to billetter til koncerten.


"Oprettelse af Organic, genbrugte og bio-sourcede produkter til snowboarding, skiløb, surfing og udendørs"\nPicture Organic blev grundlagt af Julien, Jeremy og Vincent, som er livslange venner og passionerede skate- og snowboardere fra Frankrig. De producerer Organic, genbrugte og bio-sourcede produkter til snowboarding, skiløb, surfing og udendørs.\n2019 Picture Organic optjentB Corp certificering, den højeste udmærkelse for virksomheder, der er forpligtet til at gøre miljømæssigt og socialt ansvar til en kernedel af deres forretning.\n"For os styrker B CORP-certificeringen vores troværdighed, anerkender og belønner den indsats, Picture har ydet fra begyndelsen, i 2008. Det er dog ikke vejens ende! Viogsåse certificering som en fantastisk måde at identificere områderne for forbedring på, hvilket giver os en fantastisk køreplan for fremtidige handlinger og programmer."Julien DURANT, administrerende direktør\nAlle produkterne er fremstillet af 100% genbrugte, Organic eller ansvarlige materialer. 95% af brugt bomuld erOrganic bomuld og resten 5% ergenbrugsbomuld. Tekniske produkter indeholder minimum 50 %genanvendt polyester fra plastikflasker. Produkterne er PFC-fri, i stedet for PFC bruger de Teflon EcoLite-behandling til alle deres tekniske produkter. Teflon EcoElite tilbyder 3 gange så lang holdbarhed som almindelige PFC-frie behandlinger, og den er lavet af vedvarende,Bluesign certificerede komponenter.\nFremstillingsprocessen er gennemsigtig og alle fabrikker, Picture Organic samarbejder med, harFair Wear Foundation mærke og stoffer alle Bluesign godkendt. Desuden har de deres egen RSL-standard, hvilket betyder, at fabrikker ikke bruger nogen forbudte kemikalier.\nDeres mål er at være fuldt ud forpligtet til at være ansvarlige med hele cyklussen af produkter: design, råmaterialer, fremstilling, brug, 2. levetid og slutningen af livet. Eftersalgsservice behandler produkter gennem reparation til genbrug eller donation.\nFra vores kollektion kan du f.eks. vælge flere komfortable jakker fremstillet af genanvendt polyester og plastikflasker, hættetrøjer fremstillet af Organic bomuld og andet bæredygtigt sportstøj.\nPicture Organic produkter har følgende certifikater:\nGOTS - certificerede tekstilproducenter\nPicture RSL - eget certifikat på, at fabrikker ikke bruger forbudte kemikalier


BOBMAN Feeder med transportbånd har en større frihøjde ved sengebåsene end vores foregående modeller, som gør den til den perfekte løsning til dybstrøelse i sengebåsene med halm og kalk. BOBMAN Feeder rengør spalterne og strøer nyt dybt strøelse ind i sengebåsene, ydermere er det muligt at bruge den som foderblander.\nBOBMAN Feeder er fremstillet med henblik på nem udstrøning af halm, kalk og vand. Derfor er maskinen monteret med et transportbånd som sikre en jævn fordeling af strøelsen, selv ved høj hastighed.\nBredde: 1,50 meter.\nHer ses en BOBMAN Feeder m. transportbånd som strøer gyllefibre ind i hans dybtliggende sengebåse.\nBOBMAN Feeder læsser nemt det tunge strøelse op i kassen og transportbåndet har ingen problemer med at strø det.


Shamanens vej i det moderne samfund - Spiritual Master Uddannelsen\nShamanens vej i det moderne samfund (current)\nHvordan shamanens rolle fra stammesamfundene har en betydning for mennesker i det moderne liv\nShamanens rolle i en stamme har fra gammel tid handlet om at skabe ro, samling og tryghed.\nVed at kommunikere og arbejde gennem energi har shamanen kunnet holde et stærkt fodfæste i udfordringer hvor stammens øvrige medlemmer har været utrygge.\nI det moderne samfund har vi i lige så høj grad brug for noget at kunne støtte os til, når udfordringerne vokser os over hovedet.\nOg vi har masser af kompetente videnskaber, institutioner og organisatoriske apparater til at give os forvisning og tryghed i det, vi oplever.\nMen det, shamanen i stammesamfundene kan, som store instanser har svært ved, er at møde og støtte det enkelte menneske hele vejen ind i fundamentet og livskraften.\nJovist, der er masser af enkeltpersoner i de store instanser, som kan og gør det - hver dag - dem kan man kalde den moderne virkeligheds samfundsshamaner. Selvom det ikke er sikkert de alle er enige i at det er en passende betegnelse.\nMit indtryk er at vi mangler noget eller nogen at kunne spejle os i, helt derind hvor vores egen visdom og sjælskontakt er.\nSom er en del af vores liv og hverdag, og som har en ligeværdig og dybfølt relation med os.\nMen hierarkierne og rollefordelingen er skiftet i forhold til stammesamfundene, hvor også familieoverhoveder søgte råd og vejledning hos shamanen.\nShamanen - findes ikke mere som en naturlig del af vores liv.\nNy tids shamanen giver dig mulighed for at blive hele vejen ind i din egen visdom gennem kommunikation i sjælslagene og energiarbejde.\nMen det er ikke den samme støtte som at have en shaman som en naturlig del af det nære hierarki.\nMange mennesker er begyndt at gå shamanvejen selv, i den form og afskygning der passer til den enkeltes forståelse.\nVed at stole på dig selv og det, du mærker giver mening og har værdi for dig, giver du dig selv åbning til at gå i den tillid til universet, som shamanen repræsenterede for stammen.\n[Energibillede] Din Shamanistiske Kraft\nI billedet herunder har jeg forstærket energien med en kraft, der hjælper dig med at finde det fodfæste i dig selv, der svarer til at kunne gå til en shaman i de gamle stammesamfund og blive healet og styrket.\nKig på billedet, og tag i et par åndedrag imod energien, der strømmer fra det - måske kan du mærke at din kraft og indre styrke vokser.\nMin egen shamanistiske rejse startede i 2012. Jeg er klassisk skolet inden for ny tids shamanismen i kontakt med guider, klarsyn, jordens og universets visdomsfelter samt forskellige former for energiarbejde.\nJeg har samlet alt det, jeg har lært på min rejse, i en uddannelse til dig, der kan og vil selv - fra dit udgangspunkt og shamanistiske potentiale\n- og have shamanens ro, tillid og kontakt med dig i alle livets glæder og udfordringer.\nJeg har samlet noget gratis materiale af (synes jeg selv) superhøj kvalitet til dig, sammen med beskrivelsen af uddannelsen "Spiritual Master".\nKlik herfor at komme til minikurset "Bliv din egen bedste spirituelle guide" og webinaret "Lær at stole på din intuition og din spirituelle kontakt" sammen med uddannelsesbeskrivelsen.\nLæs mere om Spiritual Master Uddannelsen